cyanic-selkie/wikianc huggingface dataset:
Anders Madsen Gil
Anders Madsen Gil var ein norsk forkynnar og forfattar frå Askvoll kommune i Sunnfjord.
Taqi al-Din
Taqi al-Din vert rekna som ein an dei store muslimske vitskapsmennene frå mellomalderen.
Ein er ikkje sikker på om Taqi al-Din vart fødd i Damaskus eller i Kairo. Han studerte teologi og skreiv fleire bøker om Islam. I 1571 flytta han til Istanbul, der han vart offisiell astronom for sultan Selim II. Då Selim II døydde overtala han den nye sultanen, Murad III, til å bygga eit nytt observatorium i Istanbul. Det vart opna i 1577. Han var ihuga på å kunkurera med andre europeiske observatorium, spesilt eit dansk, der Tycho Brahe var direktør.
Då al-Din oppdaga ein komet, tok han det som eit teikn på at den ottomanske hæren ville vinna framtidige sigrar. Då dette viste seg å ikkje slå til vart sultanene rasande og i 1580 øydela han observatoriet.
Al-Din forska på mange fagfelt og ei av bøkene hans, الطرق السامية في الآلات الروحانية ('Sublime metodar spirituelle maskinar'), vart ei viktig bok innan muslimsk mekanisk tradisjon. I denne boka beskreiv han ei primitiv dampturbin.
Lars Bremnes (1916-)
Lars Bremnes var ein norsk fiskar, landhandlar, lokalpolitikar og organisasjonsmann frå Bremnes på Byrknesøy i Gulen kommune. Han er gift med Inga.
Lars Bremnes var medlem i styret i Sogn og Fjordane Fiskarlag i 18 år, mykje av tida også nestformann. Bremnes var også medlem av styret i Sogn og Fjordane Fiskesalslag frå 1959 til 1981. Dessutan var han medlem av representantskapen i fiskesalslaget i mange år, også som ordførar. I tillegg har Lars Bremnes vore kommunestyrerepresentant og formannskapsmedlem i åtte år.
Gorgon Pool
Gorgon Pool er ein innsjø, er kanskje heller ein lagune, mellom Chimaera Flats og Kraken Cove på Candlemas Island i Sør-Sandwichøyane. Han vart namngjeven av UK Antarctic Place-Names Committee i samband med nærliggande Medusa Pool. Gorgon er eit fabeldyr i Homer sin Iliaden, knytt til anna mytologi med Medusa.
Krateret Mead
Mead er eit nedslagskrater på Venus med ein diameter på 275 kilometer. Det er det største kjende nedslagskrateret på Venus.
Hestvik Glassverk
Hestvik glassverk eller Hesteviken glassverk, òg kjent som Gravdal glassverk, var eit foretak som blei oppretta i 1850. Det blei etablert av August Konow og sonen Fredrik Ludvig Konow d.e. Dei fleste glasblåsarane kom til verket 1852-1853 og forlet det i 1857, slik at dette blir rekna som driftstida til verket.
Verket låg litt nordvest for Gravdal mølle i Laksevåg ved Bergen. Det produserte flasker og kavlar, og frå 1853 òg kvitt glas. Glasmeister Pedersen leia produksjonen. Det var ein eigen verksskole knytt til aktiviteten i Hestvika og Gravdal.
Teaser and the Firecat
Teaser and the Firecat er det femte studioalbumet til den engelske visesongaren Cat Stevens, gjeve ut i oktober 1971. Den engelske klaverspelaren Rick Wakeman spelte piano på «Morning Has Broken» og den engelske musikaren Linda Lewis bidrog med vokal på «How Can I Tell You».
I 1972 vann albumet prisen for det bestseljande albumet i den australske King of Pop-prisutdelinga.
Amos Lake
Amos Lake er ein liten innsjø sør for Thulla Point på Signy Island i Sør-Orknøyane. Han vart namngjeven av UK Antarctic Place-Names Committee etter Stephen C. Amos ein limnolog i British Antarctic Survey på Signy Island, 1972–73.
Hatrið mun sigra
Om songen
Bandet Hatari er kjend for sine samfunnskritiske performance-aktige liveframsyningar og BDSM-inspirerte scenekostyme. Hatari skildrar seg sjølve som ein «anti-kapitalistisk-, BDSM-, techno- og performancekunst-gruppe». Tittelen «Hatrið mun sigra» kan omsetjast til «Hatet vil sigra» på norsk. Bandet har uttalt at dei har som mål å avskaffa kapitalismen, og at den samfunnskritiske teksta er eit «ledd i denne planen».
Teaser and the Firecat
Oversikt
I 1977 var ein animert versjon, fortalt av komikaren Spike Milligan, med songen «Moonshadow», eit segment i Fantastic Animation Festival. I november 2008 vart ei «luksusutgåve» gitt ut med ei andre plate med demoar og konsertopptak.
Hatrið mun sigra
Om songen
Teksta tek òg opp framveksten av høgreradikalisme i Europa og falske nyhende på internett. Delar av teksta går som følgjer: «Hatrið mun sigra. Evrópa hrynja, vefur lyga. Rísið úr öskunni, sameinuð sem eitt» (Hatet vil sigra. Europa kollapsar, nettet lyg. Stig opp frå oska, sameinte som eitt).
Teaser and the Firecat
Mottaking
I ei samtidig melding i magasinet Rolling Stone roste musikkritikaren Timothy Crouse den særeigne musikalske stilen til Stevens og introspektive songar som «Tuesday's Dead» og «The Wind», men meinte at hah mangla den stemningsfulle kvaliteten til Van Morrison og dei raffinerte tekstane til James Taylor: «Cat er blitt ein påliteleg artist, ein god artist, men han ser ut til å vere ein av dei komponistane som ikkje utviklar seg, som ikkje har nokre overraskingar.»
I ei retrospektiv femstjerners melding fann AllMusic-skribenten William Ruhlmann albumet meir forenkla lyrisk og musikalsk underhaldande enn Tea for the Tillerman (1970): «Teaser and the Firecat var det Cat Stevens-albumet som gav meir overflateglede til fleire menneske, noko som i popmusikk er det spelet går ut på.» Det hamna på 539. plassen i den tredje utgåva av Colin Larkin-boka All Time Top 1000 Albums (2000).
Hatrið mun sigra
Eurovision Song Contest
I januar 2019 vart Island trekt til å deltake i semifinale 1 av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Island hadde startnummer 13. «Hatrið mun sigra» vart blant dei ti beste i semifinalen og kvalifiserte seg dimed til finalen laurdag 18. mai. I finalen kom songen på tiandeplass av 26 bidrag.
Al-Jazari
Abū al-'Iz Ibn Ismā'īl ibn al-Razāz al-Jazarī eller berre al-Jazari var ein kurdisk oppfinnar frå Jezira ibn Umar under Artukidane, noverande Cizre i Tyrkia. Han vert rekna som ein viktig vitskapsmann frå den muslimske gullalderen.
Lågmetamorf bergart
Lågmetamorfe bergartar er bergartar som er danna ved regionalmetamorfose under relativt låge trykk og temperaturar. Karakteristiske mineral er kloritt og epidot.
Cowboy
Den amerikanske cowboytradisjonen utvikla seg på 1800-talet frå vaquero-tradisjonar frå Nord-Mexico og med røter tilbake til Spania. Han fekk etterkvart ei viktig kulturell tyding. Liknande roller finst i andre delar av verda, som Sør-Amerika og Australia.
Folk med liknande roller har vorte kalla vaqueros eller charros i Mexico, llaneros i Venezuela, gauchos i Argentina og Uruguay, morochuco og piajenos i Peru, huasos i Chile og chargas i Ecuador.
Hölö
Hölö er ein svensk tettstad i Södertälje kommun i Stockholms län i landskapet Södermanland. I 2005 hadde tettstaden 1 199 innbyggjarar.
Al-Annazah
Al-Annazah (arabisk العنازة, òg skrive al-Annazeh) er ein landsby, kring 20 km nordaust for Tartus og 5 km frå Middelhavet. Han ligg mindre enn ein times køyretur frå Latakia og kring tre timar frå Damaskus. I følgje Syrisk statistisk sentralbyrå, hadde al-Annazah eit folketal på 3 357 i 2004. Innbyggjarane er hovudsakleg alawittar.
Åsane kring landsbyen er dekte med oliven og eik og mange grotter. Sjølv om det ikkje er nokre elvar i Al-Annaze, finst her mange dalar.
Restaurant Schrøder
Restaurant Schrøder er ein såkalla «brun kafé» i Waldemar Thranes gate 8 på St. Hanshaugen i Oslo, i nærleiken av krysset mellom Waldemar Thranes gate og Ullevålsveien. Restauranten har halde til på denne adressa sida 1956, frå då den noverande bygningen var ny. Tidlegare låg restauranten i Torggata.
Al-Annazah
Naturparkar
Det finst mange høve for fritidsaktivitetar kring Al-Annazah som fjellklatring, turar i dalane, jogging på åsane, sykkelturar og skogsturar. Det finst grotter og tette skogar i Ein Ibraheim-området, med ferskvatn, mange typar fuglar og ville dyr.
Restaurant Schrøder
Omgrepet «brun kafé» vert nytta om slike kafear og restaurantar som har eit gamaldags preg over interiøret, stilen og menyen. Restauranten lever mellom anna opp til dette ved at interiøret er uendra, at borda er dekka med ein raud duk med ein kvit, firkanta duk lagt diagonalt oppå, og at det vert servert tradisjonell norsk mat, med mellom anna ein tradisjonelle lutefiskmeny i samband med jola. Lutefisken før jol har gjort restauranten vidgjeten, og det same har forfattaren Jo Nesbø gjort ved å late den fiktive hovudpersonen Harry Hole i kriminalromanane sine velje seg Schrøder som sin stamstad. Forfattaren Bjørg Vik refererer òg til restauranten i eit par av bøkene sine.
Al-Annazah
Klima
Al-Annaze har middelhavsklima, med eit moderat til varmt og tørt vêr om sommaren og mildt og vått om vinteren. Vinteren er regnfull med høg fukt. Temperaturane i januar varierer normalt mellom 15 og 6 ºC. Augusttemperaturane varierer mellom 30 ºC på dagtid til 19 ºC om natta. Årsmiddelnedbøren i Al-Annaze er 850 mm, og det meste av dette kjem frå september til mai.
Restaurant Schrøder
Veggane i restauranten er pryda av måleri frå 1926 av Sigurd Fosnes med motiv frå stader i Oslo: Bergfjerdingen (trappa opp til Damstredet), Torggata med bygningen til det fyrste Torggata Bad og hjørnet av den bygningen der restauranten hadde tilhald før flyttinga til St. Hanshaugen, trehusa i Telthusbakken attmed Gamle Aker kyrkje, dei tidlegare trehusa på Enerhaugen og eit stor bilete med motiv frå Youngstorget.
Ingaröstrand
Ingaröstrand er ein svensk tettstad i Värmdö kommun i Stockholms län i landskapet Uppland. I 2005 hadde tettstaden 290 innbyggjarar og ligg på øya Ingarö.
Kuchl
Kuchl er ein kommune i distriktet Hallein i forbundslandet Salzburg i Austerrike. Kommunen har ei flatevidd på 47,1 km² og i kring 7 100 ibuarar.
Folket bur i ni større og nokre mindre krinsar. To av landsbyane, kommunesenteret Kuchl og Georgenberg har kvar 17-1800 ibuarar. Dei ni krinsane ligg på ei elveslette på kora sida av elva Salzach, omgjevne av fjell opp til 1500-2500 meter over havet. Landbyen Kuchl ligg 468 moh.
Næringar knytt til skogbruk, så som hogst, sagbruk og møbelverksemd gjev størst sysselsetting i Kuchl.
Thode Island
Thode Island er ei lita isdekt øy i Sulzherger isbrem, 1 nautisk mil (1,9 km) nordvest for Benton Island og 5 nautiske mil (9 km) aust for Przybyszewski Island i Marshall Archipelago. Øya vart først kartlagd av US Geological Survey frå landmålingar og flyfoto tekne av U.S. Navy, 1959-65. Ho vart namngjeven av Advisory Committee on Antarctic Names etter George C. Thode, som var meteorolog ved Byrd Station i 1968.
Holmen Glassverk
Holmen Glassverk, òg kjent som Purkholmens Glasværk, var eit føretak på Purkholmen på garden Overgård i Beitstad i dagens Namdalseid kommune. Det blei oppretta i 1828 av mellom anna Hans Barlien. Det gjekk inn i 1840. Verket låg ikkje langt frå Åsnes Glassverk.
Verket ser ut til å ha produsert kavl. Ein trur at kavl merkte med H kjem frå Holmen.
Holstein-Gottorp
Holstein-Gottorp (dansk Holsten-Gottorp) eller Schleswig-Holstein-Gottorp (dansk Slesvig-Holsten-Gottorp) var namnet på ei grein av den danske kongefamilien Oldenburg som hadde eigedommar i hertugdøma Slesvig og Holsten i grensetraktene mellom Danmark og Tyskland. Namnet knyt det tyske lenet Holsten med slottet Gottorp i det danske hertugdømet Slesvig, som var residens for hertugane av den gottorpske slekta frå 1544 til 1714.
Historie
I 1533 døydde den dansk-norske kongen Frederik I av Huset Oldenburg. Han etterlét seg tre søner som vart samde om å dele dei to hertugdøma Slesvig (dansk len) og Holstein (tysk len) i tre delar, så alle fekk like skatteinntekter. Kong Christian III, broren Hans den eldre og den yngste broren Adolf fekk kvar sin del.
Hans den eldre residerte i Haderslev. Då han døydde, vart tredjedelen hans av hertugdømma delt mellom broren Adolf og nevøen kong Frederik III. Kongen overlét ein del av sine eigedomar i hertugdømmet til broren sin Johan den yngre (1559-1622), som frå 1580 vart hertug av Sønderborg og stamfar til fleire greiner av slekta Slesvig-Holsten-Sønderborg.
Adolf overtok saman med tredjedelen sin slottet Gottorp slott. Han vart stamfar til den sidelinja av kongehuset Oldenburg som difor blir kalla den slesvig-holsten-gottorpske slekta. Eigedomane til denne slekta i Slesvig vart kalla den «gottorpske» eller den «hertuglege» delen. Dei delane som direkte var underlagt kongen av Danmark som hertug av Slesvig, vart kalla den «kongelege».
Adolf av Holstein-Gottorp døydde i 1580. Han etterlét seg fire søner, der tre av dei skulle få hertugtittel. Frederik II av Holstein-Gottorp døydde i 1587 og vart etterfølgt av broren sin Filip av Holstein-Gottorp, som døydde berre tre år seinare og deretter av Johan Adolf av Holstein-Gottorp. Den siste av dei tre sønene var hertug frå 1590 til 1616.
Då Johan Adolf døydde vart sonen Frederik III av Holstein-Gottorp hertug. Han skulle vise seg å bli ein ambisiøs herskar med store planar for Holstein-Gottorp. Han tok opp konkurransen med slektningen sin og lensherre, kong Kristian IV av Danmark-Noreg, om handelshegemoniet til sjøs. Han grunnla hamnebyen Friedrichstadt (dansk: Frederiksstad) i Slesvig som svar på anlegget til den danske kongen av hamnebyen Glückstadt i Holstein. Dei økonomiske ambisjonane hans førte etterkvart til konflikt med dei danske planane. Då Christian IV intervenerte i trettiårskrigen og starta den destruktive keisarkrigen i 1625, var brotet uunngåeleg. Hertug Frederik III kunne ikkje la dei gottorpske områda sine bli herja av dei keisarlege styrkane som rykte nordover. Han freista seg først med nøytralitet og sa opp den gamle unionen med Danmark. Seinare gjekk han i forbund med Sverige.
I forbund med Sverige
Trettiårskrigen var vendepunktet, for som sjølvstendig stat var dei gottorpske delane av hertugdømma vorte ein potensiell fiende av Danmark. Etter at Sverige med større hell hadde blanda seg inn i trettiårskrigen, vart Holstein innfallsporten då svenskane gjorde invasjon i Jylland i 1643. Då den danske motstanden i Holstein var nedkjempa, tvinga svenskane hertugen av Holstein-Gottorp til å inngå i ein tettare allianse som gjorde han til fiende av Danmark-Noreg.
Den svenskvennlege politikken til hertug Frederik nådde høgdepunktet med giftarmålet mellom dottera hans Hedvig Eleonora og kong Karl X Gustav av Sverige i 1654. Men prisen var høg. Frederik III døydde under kringsetjinga til danskane av Tønning i 1659 og dei gottorpske delane av hertugdømet hans låg i ruinar etter krigane.
Christian Albert av Holstein-Gottorp overtok etter faren døydde og berga sitt og hertugdømmet til slekta takka vere freden i 1660. I 1667 inngjekk han i ekteskap med Fredrika Amalia, ei dotter av den danske kongen Frederik III. Men avhengigheita hans til svenskane, saman med den svake stillinga til Holstein-Gottorp etter krigane, førte til aggresjon frå dansk side, fordi hertugdømmet med rette vart rekna som ein trussel mot Danmark. I åra 1675–1689 måtte han bu i eksil i Hamburg. Men åtaket til Christian V på Hamburg vart mislikt av stormaktene, som vart utnytta til å tvinge fram forliket i Altona i 1689. Det vart redninga til hertugdømet under den neste krigen i 1700.
Frederik IV av Holstein-Gottorp hadde eit liv i stadig konflikt med Danmark. Då faren døydde i 1695, forsterka han banda til den svenske kongefamilien ved å gifte seg med syster til Karl XII Hedvig Sofia i 1698. Gjennom hustrua fekk hertugen eit sterkt grep om svogeren sin, den unge kongen av Sverige. Samstundes omdanna han dei militære styrkane sine til ein kopi av dei svenske. Han ustyrte dei med blå uniformer og verva mange svenske offiserar og soldatar. I røynda integrerte Frederik IV hæren sin i den svenske. Han oppførte festningar i strid med tidlegare inngåtte avtaler med Danmark.
Krigen i 1700 kunne ha utradert dei gottorpske delane av hertugdømma om det ikkje hadde vore for intervensjonen til stormaktene. Ved Altonaforliket i 1689 hadde dei påtatt seg å vere garantistar for freden. Nederlaget til Danmark-Noreg var audmjukande.
Slutten
Døden til faren var eit hardt slag for den nye hertugen, Karl Frederik av Holstein-Gottorp, som berre var to år gammal. Ei formyndarregjering måtte overta styret til han vart myndig. Men dei tette banda til Sverige skulle vise seg skjebnesvangre då eit brev kom til Tønning med instruksar frå den svenske kongen. I strid med formyndarregjeringen vedtok kommandanten å tilby den svenske generalen Magnus Stenbock tilflukt tidleg i 1713. Då Stenbock måtte overgje seg 16. mai 1713 og marsjere ut frå festninga med hamnebyen, vart opplysninga om brevet kjent for dei allierte.
Det var høvet som danskane under kong Frederik IV trong for å krevje at den gottorpske garnisonen måtte overgje seg og avstå festninga. Dermed kunne han fortsetje kringsetjinga éitt år til. I mellomtida vart heile hertugdømmet Holstein-Gottorp erobra av danskane og hertugen med familien sin og formyndarregjeringa måtte flykte. I 1714 var dei gottorpske områda redusert til å omfatte berre bitar av hertugdømmet Holstein.
Det russiske bandet
Den unge Karl Peter Ulrich av Holstein-Gottorp vart i 1741 henta frå Tyskland av tanta si, tsarina Elisabeth av Russland, som gjorde systersonen til arvingen sin. I 1762 tok han over trona som tsar Peter III av Russland. Eit av måla hans i livet var å vinne tilbake dei gottorpske områda som var gått tapt ved freden i 1720.
Etter å ha trekt seg ut av sjuårskrigen mot Preussen, ville han gå til krig mot Danmark-Noreg. Peter III freista likevel å styre Russland som ein opplyst herskar, men hustrua hans Katarina II av Russland gjorde statskupp og avsette han etter berre seks månader og ho kan òg ha stått bak døden hans.
Katarina II inngjekk i 1773 eit forsvarsforbund med Danmark-Noreg mot Sverige og det inngjekk i avtala at sonen hennar Paul skulle respektere innlemminga til Danmarks av dei gottorpske områda i Slesvig. Tronarvingen til Russland skulle òg avstå dei gottorpske delane av Holstein til kong Christian VII i byte mot grevskapa Oldenborg og Delmenhorst og gje avkall på hertugdømmet for godt. Ved dette vart den gottorpske spurnaden endelege løyst etter over hundre år.
Hertugane av Slesvig-Holstein-Gottorp
Hertugar i dei gottorpske delar av Slesvig og Holstein
Hertugar i dei gottorpske delar av Holsten
I 1773 var hertugdømmet Holstein avstått til Danmark i byte mot grevskapa Oldenborg og Delmenhorst. Dei vart overført til fyrstbiskopen av Lübeck, Frederik August av Holstein-Gottorp, som året etter var vorte opphøgd til hertug av Oldenborg. Men den russiske keisarfamilien etter Paul I heldt hertugtittelen.
Titulære hertugar
Då storhertug Vladimir døydde utan å etterlate seg ein son som kunne overta tittelen, er det uklart kven som har rett til tittelen som hertug av Holstein-Gottorp.
Christian M. Kahrs
Christian Meidell Kahrs var ein norsk jurist, forretningsmann frå Bergen aktiv politikar for Venstre og for Samlingspartiet.
Kahrs var son til ein kjøpmann. Han tok studenteksamen ved Bergen katedralskole i 1877 og juridisk embetseksamen i 1881. I 1882 arbeidde han som sorenskrivarfullmektig i Hallingdal. Frå 1883 til 1909 var han kjøpmann i Bergen, og frå 1909 direktør for Bergens Sparebank, seinare også styreleiar for same banken.
Kahrs var medlem av Bergen bystyre frå 1893 til 1910, ordførar i Bergen frå 1899 til 1901 då han repesenterte Venstre. Han var stortingsrepresentant for Bergen og Samlingspartiet i perioden 1903-1906, permittert frå 14. desember 1905. På Stortinget var han medlem av jarnbanekomiteen og i 1905 av den forsterka justiskomiteen. Han var også med i deputasjonen som Stortinget sende til København for å forhandle med den seinare kong Haakon VII. Kahrs var elles formann for tilsynskommisjonen for Bergensbanen.
Survik Glassverk
Survik Glassverk eller Sørviken Glassverk var eit foretak som blei oppretta i 1808. Det blei etablert av mellom anna Hans Barlien. Det gjekk inn i 1821.
Balls av Sparks
Balls er det 18. studioalbumet til det amerikanske rockebandet Sparks, gjeve ut i 2000.
Balls var eit framhald av techno-pop-stilen duoen først hadde utforska i 1994 på Gratuitous Sax & Senseless Violins, men med hardare og livlegare rytmar, i tillegg til ein meir direkte og aggressiv stil liknande artistar som The Prodigy. Albumet kom i eit gjennomsiktig CD-etui som kom i ulike fargar (raud, gul, grøn, blå, oransje, svart og turkis).
«It's a Knockoff» vart spelt inn for filmen Knock Off, med Jean-Claude Van Damme, regissert av den Hong Kong-baserte produsenten og regissøren Tsui Hark (som hadde vore med på sin eigen hyllestsong av bandet på Gratuitous Sax & Senseless Violins). Songen vert spelt over rulleteksten.
Sjølv om den kritiske mottakinga av Balls var moderat positive, selde det dårleg og klarte ikkje å gjenta suksessen med Gratuitous Sax & Senseless Violins. Det gjekk ikkje inn på listene i Tyskland, Storbritannia eller i USA. «More Than a Sex Machine», «The Calm Before the Storm» og «The Angels» vart gjevne ut på singlar, men gjekk ikkje inn på singellistene og vart lite spelte på radio. Duoen hadde alt skrive ein oppfølgar til Balls i liknande stil. Men då albumet selde så pass dårleg valde dei å skrinlegge dette og gå i ei heilt ny retning på Lil' Beethoven i 2002.
Nyutgjeving
I 2008 gav Sparks sitt eige plateselskap, Lil' Beethoven Records, ut albumet på ny i digipak-omslag med eit anna bilete på plateomslaget og to bonusspor: «The Calm Before the Opera» og «The Calm Before the Storm (Full Length Instrumental)».
Ralf Hütter
Ralf Hütter er ein tysk klaverspelar og songar i electronica-bandet Kraftwerk. Etter at Florian Schneider slutta i bandet i 2008, er han den einaste som har vore med heilt frå starten av.
Biografi
Hütter vart fødd i Krefeld i Tyskland. Han bur i dag nær Düsseldorf. Han møtte Florian Schneider medan han studerte improvisasjon ved konservatoriet i Düsseldorf.
Sykkelinteresse
Ralf Hütter er ein entusiastisk tilhengjar av sykling. Ei vandesoge skal ha det til at då bandet var på verdsturné, så slapp bussen han av 100 km frå endestaden, slik at han kunne sykle den siste vegen. Bandet byrja å sykle då dei spelte inn albumet Die Mensch-Maschine seint i 1970-åra. Singelen «Tour de France» inneheld lydar av syklar som sykkelkjede, girmekanismar og pusting frå ein syklist. Ralf Hütter prøvde på denne tida å overtale bandet til å spele inn eit album basert på sykling, men dette vart ikkje noko av. Prosjektet vart til slutt gjeve ut som Tour de France Soundtracks i 2003.
Hütter var involvert i ei alvorleg sykkelulukke i 1983, under innspelinga av det skrinlagde albumet Techno Pop. Berre singelen «Tour de France» og to demoar vart tilgjengeleg etter innspelingane. Han vart lagt i koma som følgje av ulukka.
Bothy Lake
Bothy Lake er ein liten innsjø ved enden av Cummings Cove på Signy Island i Sør-Orknøyane. Han fekk dette namnet av UK Antarctic Place-Names Committee i 1981 etter British Antarctic Survey si hytte (eller bothy) sørvest for innsjøen.
Flash Gordon av Queen
Flash Gordon er det niande studioalbumet og det første filmmusikkalbumet til det britiske rockebandet Queen, og er eitt av to filmmusikkalbum dei produserte, i la gmed Highlander. Musikken vart nytta i science fiction-filmen Flash Gordon, og det er berre tekst på to songar. «Flash's Theme» var den einaste singelen frå albumet, kalla «Flash». Albumet nådde 10. plassen på den britiske albumlista og 23. plassen i USA.
Bakgrunn
Det finst to versjonar av opningssporet. Albumversjonen («Flash's Theme») er nytta i starten av filmen med delar av dialogen frå den første scenen. Singelversjonen («Flash») nyttar delar av dialogen frå forskjellige delar av filmen, mellom anna Brian Blessed (som spelar rolla som Prince Vultan) som ropar «Gordon's Alive!». Denne versjonen var òg på Greatest Hits i 1981. Singelen nådde toppen av singellista i Austerrike. Songen er kjend for den pumpande, repeterande basslinja og den særs humoren.
Alle utanom to spor på albumet («Flash's Theme» og «The Hero») er instrumentale, men dei fleste har dialog henta frå filmen. Det vert nytta mykje synthesiserar på albumet, noko Queen først hadde byrja å bruke på det førre albumet deira, The Game, men då i mykje mindre grad.
Side A av albumet, utanom opningssporet og Freddie Mercury sin «Football Fight» (som var B-sida til singelen «Flash»), består hovudsakleg av synthesiser, vokal, gitar og tromme, skriven og framført av Mercury, Roger Taylor og John Deacon. Side B, som startar med liknande komposisjonar av Deacon og Taylor, er hovudsakleg basert på meir rockebaserte tema, hovudsakleg «Flash's Theme» og «Battle Theme», skriven og arrangert av Brian May. Det siste sporet, «The Hero», er ein eigen song, men repeterer begge motiva. Forskjellige versjonar av songen vart nytta over rulleteksten til filmen.
Det meste av musikken på albumet vart framført av Queen, og berre to korte fragment av orkestermusikken til Howard Blake (i «The Kiss» og «The Hero») er med på albumet.
All musikk vart spelt inn frå oktober til november 1980, utanom to spor («Football Fight» and «The Kiss») som vart spelte inn i februar-mars 1980 under innspelinga av The Game.
I popkulturen
«Flash's Theme», «Football Fight», «Battle Theme» og «The Hero» vert alle nytta i komedien Ted frå 2012, som nyttar Flash Gordon som eit subplot.
Berger Glassverk
Berger Glassverk var eit foretak som blei oppretta i 1857 ved sørenden av Hurdalsjøen i Eidsvoll kommune. Det gjekk inn i 1875.
Honddu
Honddu er ei elv i Wales. Ho renn ut i Usk ved sentrum i byen Brecon i Powys. Elva har gjeve Brecon det walisiske namnet sitt, Aberhonddu.
Ope innhald
Ope innhald viser til kreativt arbeid som andre har løyve til å kopiere eller omforme. Omgrepet er ein neologisme skapt av David Wiley i 1998. Wikipedia er eit døme på eit verk som har ope innhald.
Leirjernstein
Leirjernstein er ein sedimentær bergart, som består av urein, leirhaldig sideritt (jernspat). Bergarten finst i store mengder særleg i Storbritannia, der han spelar ei stor rolle som jernmalm. Han finst oftast i rundaktige, kule- eller nyreforma konkresjonar.
Gjæslingan fyr
Fyret vart bygd frå 1875 til 1877. Sjølve fyrtårnet er i støypejarn og står på ein sokkel av tilhogga stein. Inntil det opphavlege fyrtårnet vart det bygd ein fire etasjers høg bustadseining i armert betong i 1938. Fyrstasjonen vart rekna som ein av dei aller mest utsette på grunn av sjøen som slår over bygnaden i dårleg vêr. Opphavleg budde fyrvaktarane saman med familiane sine på stasjonen, men på grunn av den psykiske påkjenninga vart denne ordninga avvikla i 1902. Fyret vart automatisert og avfolka i 1987.
Bakgrunn for etableringa
Bakgrunnen for etablering av ein fyrstasjon på Gæslingane var ei auking av dampskipstrafikken nordover i 1870-åra. På den opne og utsette havstrekninga Folla var det frå fleire hald ytra ynskje om eit fyr i nordenden av strekninga. Fyret skulle lyse opp innseglinga frå Folla gjennom Ellingråsa, som er ein del av kystleia fram til munningen av Namsenfjorden. Haraldsøykråka, den største holmen i den sørlege delen av Sør-Gjæslingan, vart pekt ut som den beste plassen. Denne holmen er ikkje høgare enn tre meter, slik at havdønningane frå sørvest ofte slår over han. Holmen ligg ca. 24 km sørvest for Rørvik i Vikna kommune.
Mosul
Mosul (arabisk الموصل, al-Mawṣil, kurdisk مووسڵ, gammalsyrisk ܡܘܨܠ, Māwṣil, tyrkisk Musul) er ein stor by nord i Irak.
Gjæslingan fyr
Bakgrunn for etableringa
I 1870-åra vart det bygd mange fyr på utsette plassar. I tillegg til Gjæslingan vart det bygd fyrstasjonar på Torbjørnskjær, Marstein, Hestskjær, Åsvær og Træna. Bakgrunnen for dette var at ein på denne tida vart kjent med betong som eit godt byggjemateriale. Difor torde ein å byggje fyr på betydeleg meir utsette plassar enn før. Ei anna utvikling var overgangen frå fetoljar til parafin, noko som førte til mykje betre lysstyrke. Fyra vart òg utnytta betre ved hjelp av fyrkarakter, altså ulike blinkande og faste lyssignal, slik at mange fyr i same område kunne tydast frå kvarandre. Ein byrja òg med farga lys, slik at ureine farvatn kunne få anna farge enn dei reine.
Mosul
Han ligg kring 400 km nord for Bagdad ved vestbreidda av Tigris, ovanfor den assyriske oldtidsbyen Ninive på austbreidda. Storbyområdet har vokse seg utover store område på begge sider av elva.
Gjæslingan fyr
Bygginga av fyret
Fyrbygnaden skulle bestå av eit 17 meter høgt fundament av hugga naturstein, i fundamentet skulle dei tre meter lågaste delane vere massive. Høgda på tårnet vart planlagt til 6 meter. Det skulle bli sett inn eit 4. ordens lynblinkapparat. Som eit ekstra vern for støypejarnstårnet skulle det bli sett opp ein 3 meter høg tjukk levegg av stein mot sørvest. Denne skulle ha minkande tjukkleik mot toppen. Det var vanleg å byggje store soklar under fyrtårna for å heve dei så høgt opp at sjøen ikkje skulle kunne slå opp mot dei. Same konstruksjon med høg sokkel vart vald på Grip fyr og Kya fyr, som saman med Gjæslingan fyr blir rekna for å vere dei tårna som står aller mest utsett til.
Mosul
På byrjinga av 2000-talet hadde Mosul og området rundt ein etnisk og religiøs variert folkesetnad. Majoriteten var arabarar, med assyrarar,  armenarar, turkmenarar, kurdarar, jesidiar, shabakiar, mandearar, kawliya, tsjerkassarar som mindre folkegrupper. Sunniislam var den største religionen, men det var òg mange følgjarar av salafirørsla og kristendommen (følgd av assyrarar og armenarar), i tillegg til sjiaislam, sufisme, jesidiarm, shabakisme, yarsanismeisme og mandaeisme.
Gjæslingan fyr
Bygginga av fyret
Bygginga av fyret starta i slutten av mai 1875. På grunn av dårleg vêr oppsto store vanskar under bygginga. Det vart i løpet av ei veke bygd ei brakke på holmen, men sjøen skylde vekk dei fleste materialane ein hadde fått på plass. Likevel greidde ein å få bygd éin etasje av fundamentet før hauststormane tok til. I fundamentet vart reiskap og materialar stua bort og dekka over. No ville ein ikkje lite på at arbeidsbrakka ville bli ståande gjennom vinteren. I januar 1876 blåste det opp til orkan, som igjen feia vekk arbeidsbrakka, dessutan vart brygga òg slått sund. Brygga var heilt naudsynt for å få sett i land sand og sement, dermed oppsto forseinkingar i bygginga. Òg ved eit seinare høve vart kaia øydelagt. I tillegg var det så dårleg vêr i juli og august 1876 at arbeidet måtte bli innstilt. For å kome i land vart arbeidarane heist med kran frå båt over til holmen; ein kjetting med hake vart svinga ut over båten og denne greip karane fast i, så vart dei løfta og svinga inn på fast grunn.
Mosul
Folketalet i Mosul voks raskt rundt tusenårsskiftet, og i 2004 var det estimert at byen hadde 1 846 500 innbyggjarar. Det er estimert at kring ein halv million menneske flykta frå Mosul i andre halvdel av 2014 då IS kjempa mot irakiske styrkar om kontroll over byen. 17. november 2014 gjekk IS til åtak mot Mosul og tok i åtaket livet av sju sivile, to soldatar og skadde 35 andre. Nokre innbyggjarar kom attende, fleire flykta i 2015 då kampane og valdshandlingane auka, og amerikanske bombefly gjekk til åtak på byen.
Yttrotantalitt-(Y)
Yttrotantalitt-(Y) er eit svart, radioaktivt mineral som hovudsakleg er eit oksid av tantal og yttrium. Det opptrer i metamikt tilstand, og er eit sjeldant mineral som finst i ein del granittpegmatittar i Sør-Noreg. Samarskitt er eit mineral som er i slekt med yttrotantalitt og som inneheld meir niob i staden for tantal. Namnet «yttrotantalitt» er sett saman av «yttrium» og «tantalitt».
Gjæslingan fyr
Bygginga av fyret
Omsider vart fyret tent etter ein kostbar og komplisert byggeperiode, fyrste gong 10. oktober 1877. Det var da innreidd tre rom og kjøkken i tårnet. På holmen var det òg sett opp eit naust. Frå naustet gikk det ein skjenegang til landingsplassen.
Mosul
Historisk har viktige varer frå området vore Mosul-marmor og olje. Byen har universitet og ein kjend medisinsk høgskule, som i lag danna eit av dei største utdannings- og forskingssentera i Irak og Midtausten. Universitetet er sidan stengt.
Aulis Kallakorpi
Aulis Arnold Kallakorpi, fødd Nuutinen, var ein finsk skihoppar frå Kuusankoski. Han tok sølvmedaljen i skihopping under vinter-OL 1956 i Cortina d'Ampezzo. Kallakorpi var ein «dei flygande finnane», som under trenaren Lasse Johansson revolusjonerte hoppsporten ved å ta i bruk den såkalla aerodynamiske stilen.
Gjæslingan fyr
Seinare utvikling
Fyrstasjonen var planlagt for å vere ein såkalla «familiestasjon», det vil seie at familiane til fyrvaktarane òg skulle ha fyret som bustad. Ein var oppmerksam på at det ville bli ei utfordring, og stasjonen vart hevda å bli den verste i heile Noreg. I eit brev til departementet het det at liv på fyret ville medføre «mer end vanlig Savn og Besværligheter, Spænding og Sindets uro, der vil være forbundet med at se Sjøen overskylle Boligen lige til Toppen». At forholda var vanskelege, vart seinare stadfesta i 1896, då ein postførar under teneste ved fyret drukna. I 1902 vart det difor vedtatt at fyrstasjonen ikkje skulle vere opphaldsplass for familiane til fyrvaktarane.
Yttrotantalitt-(Y)
Mineralet finst mellom anna ved Ytterby på Resarö i Vaxholm i Sverige.
Aulis Kallakorpi
Aktiv
Kallakorpi vann sølvmedaljen under den finske skimeisterskapen i 1952. Året etter vann han ein klar siger i hopprennet i Lahti-spelen. I VM i Falun i 1954 vart han nummer 30.
Gjæslingan fyr
Seinare utvikling
I 1913 vart det oppretta eit bifyr som vart plassert 4 meter lågare enn hovudfyret, men i same tårn. Bakgrunnen var at eit ruteskipsselskap hadde søkt om belysning inn Stangholmleia inn til Sør-Gjæslingan.
Aulis Kallakorpi
Aktiv
Kallakorpi vann Holmenkollrennet i 1955, to poeng føre Torbjørn Falkanger og landsmannen Kirjonen. Sesongen etter var han tilbake i Kollen og kom på delt tredjeplass, landsmannen og olympiameisteren Antti Hyvärinen sigra. I mellomtida hadde Kallakorpi fått sølvmedaljen i olympiaden i Cortina d'Ampezzo under 1956, bakom nettopp Hyvärinen.
Gjæslingan fyr
Seinare utvikling
Landingsforholda vart forbetra i 1928, då det vart brukt 200,000 kroner til dette føremålet.
Aulis Kallakorpi
Aktiv
Kallakorpi døydde i St. Michel i 2005.
Gjæslingan fyr
Seinare utvikling
I 1928 vart det gjort ein stor ombygging av fyret ved at ein fireetasjers bygnad i armert betong vart ført opp heilt inntil tårnet. I fyrste etasje av denne vart det laga eit naust, og plassert ein oljetank for eit sentralfyringsanlegg. Maskinhall og vaktrom vart ført opp i andre etasje. Vidare vart det innreidd felles stue og kjøkken, og fire soverom i tredje og fjerde etasje. Året etter vart det installert diafontåkesignal med fire trykklufttankar i den eldste delen av bygnaden.
Gneiss Lake
Gneiss Lake er ein liten innsjø på vestsida av Gneiss Hills på sørdelen av Signy Island i Sør-Orknøyane, nordaust for Den antarktiske halvøya. Innsjøen er permanent isdekt og berre synleg om sommaren når det skjer smelting i området. Han vart namngjeven i 1981 av UK Antarctic Place-Names Committee i samband med åsane.
Mosul
Mosul og dei nærliggande Niniveslettene er eit av dei historiske sentera for assyrarane og kyrkjene deira: den assyriske kyrkja og avleggjaren den khaldeisk-katolske kyrkja; og den gammalsyriske ortodokse kyrkja, med fleire graver knytte til profetar frå Gamletestamentet, som Jona. Nokre av gravene vart øydelagde av IS i juli 2014.
Historie
Mosul var opphavleg eit kloster midt i mot Ninive på den andre breidda av Tigris. Klosteret vart skipa i 570. Staden vart utbygd av persarkongen Khusrov II til ei festning. Denne vart i 641 erobra av arabararne og danna etterkvart kjernen i ein by. Omkring 100 år seinare vart han hovudstaden i provinsen al-Djazira i Mesopotamia.
På 900-talet herska hamdanidane i Mosul. Dei vart etterfølgde av ukailidane, og  seinare  seldsjukkane. Under zengidane 1127-1232 vart Mosul utvida og forskansa. Saladin kringsette byen utan hell. Men byen overgav seg i 1242 til Hülekü og unngjekk dermed plyndring til 1261, då eit opprør forårsaka tung brannskatting.
Elwy
Elwy (walisisk Afon Elwy) er ei elv i nordlege Wales, og er ei sideelv til elva Clwyd. Elwy blir danna ved byen Llangernyw der tre elver møtest; Cledwen, Collen og Gallen. Ho flyt austover gjennom Llanfair Talhaiarn og nokre kilometer nedstraums frå byen møtst ho av sideelva Aled.
Fleire grotter langs Elwys nedre elvedal er av stor arkeologisk interesse, i ei av dei har ein funne restar av eit neandertalarmenneske, og dette er den mest nordvestlege staden der leivninga av ein slik mennesketype er funnen.
Elwy er òg kjent for lakse- og aurefiske sitt.
Mosul
Historie
Namnet på byen er opphavet til namnet på kjolestoffet musselin.
Byen i moderne tid
Folkesetnaden består hovudsakleg av arabarar, kurdarar og turkmenarar, men byen har ein større del kristne (assyrarar, armenarar og kalde arar) enn dei fleste andre irakiske byar.
Mosul har etter den amerikanske invasjonen i 2003 vore eit sentrum for sunniarabiske ekstremistar knytte til grupper som al Qaeda og Ansar al-Sunnah. Disse har systematisk fordrive det kristne mindretalet og har dessutan angripe turkmenarar og kurdarar anten dei måtte vera sunnimuslimar eller jesidiar. Verst har det likevel gått utover jesidiane som forutan å vera kurdarar òg skuldastfor å vera djeveldyrkarar.
ISIL
Kurdiske peshmerga-styrkar hadde kontrollen over austsida av byen, medan irakiske regjeringsstyrkar kontrollerte det urolige området vest for Tigris. I byrjinga av juni 2014 vart byen angripe av geriljastyrkar fra den islamistiske organisasjonen ISIL. Dei irakiske regjeringsstyrkane ytte lite motstand, og flykta snart. Mange sivile flykta òg frå byen, dei fleste til den kurdiske regionen.
Gjæslingan fyr
Seinare utvikling
Fyret vart elektrifisert i 1961, då det fikk installert elektriske aggregat. Med det vart òg fyrlyset vesentleg forsterka. Fram til 1972 var det tre mann på vakt på fyret, mens ein fjerde hadde frivakt på land. Seinare vart ordninga gjort om til to mann på fyret og to mann på fritørn, i to eller tre veker i gangen. I 1987 vart fyret automatisert og avfolka.
Under ein storm vart interiøret til fyret øydelagt. Likevel er eit bustadsrom bevart og viser at dei var forseggjort og påkosta. Dette er omtalt i Nasjonal verneplan for fyrstasjonar, der det vidare er skildra at fyrstasjonen har høg fyrhistorisk verdi. Den viser materialbruk og formspråk frå to epokar. Anlegget har særpreg og den borgaktige bygnaden har stor miljøskapande verdi.
Fyret vart føreslått freda i nasjonal verneplan i 1997, men vart likevel ikkje freda.
Tekniske fyrdata
Fyret er eit raudt jarntårn på ein kvit betongbygnad. Lyshøgden er 23,3 meter over høgvatn for hovudfyret, og 19,3 meter for bifyret. Lysstyrken til hovudfyret er på 734,000 Candela, og lysvidda er på 9 nautiske mil. Byfiret har ein lysstyrke på 460 cd og ei lysvidde på 7,9 nautiske mil. Lyskarakteren er FI W 10s, noko som tyder at det gjev frå seg ein kvit lysblink kvart 10. sekund. Bifyret gjev fast lys med to farga sektorar. Fyret er òg eit radarfyr som gjev ut signalet «G».
Mosul
ISIL
ISIL hadde vore tilstade i Mosul sidan om lag 2008. Der fungerte dei som ei slag mafiagruppe, som kravde vernpengar av ein stadig aukande del av folkesetnaden. Sjølv politiet skal ha betalt. Personell frå ISIL var velorganisert i byen, og hadde store og godt væpna mannskap.
10. juni 2014 sette ISIL-styrkane i Mosul ut kontrollpunkt over heile byen, og tok kontroll over offentlege bygningar. Det skjedde nesten utan motstand. Styrkane til organisasjon tok kontroll over m.a. den lokale flyplassen, offentlege kontor og to TV-kanalar, og slapp òg fri 1400 fangar frå lokale fengsel. Gruppa tok òg kontroll over mengder med amerikansk produsert militært utstyr som pansra køyretøy og helikopter. ISIL-styrkane plyndra sentralbanken i Mosul, og tok kontroll over så mykje som 500 milliardar irakiske dinarar, ca. 429 millionar amerikanske dollar. Dei øydela sjia-moskear, kyrkjer og synagogar i byen, og inventaret vart selt. Store delar av folkesetnaden flykta til kurdiske område. Innbyggjarane som tidlegare var ei blanding av folkeslag og religiøse grupper, vart på kort tid berre folkesett av sunnimuslimske arabarar. Det var spesielt etniske og religiøse minoritetar som flykta, som kristne, jesidiar, shabakar og sjia-muslimar, og dessutan kurdarar uansett religiøs tilhøyrsle.
I 2017 atterobra kurdiske og irakiske troppar byen.
Utdanning
Universitetet i Mosul er eit av dei største i Midtausten når det gjeld mengder fakultet. Det er spreidd på tre campusar og har om lag 17 000 studentar og 750 tilsette.
Geografi
Terrenget rundt Mosul er flatt. Det høgaste punktet i nærleiken er 375 meter over havet, 8,9 km sørvest for Mosul. Rundt Mosul er det ganske tett folkesetnad, med 58 personar per kvadratkilometer. Trakta rundt Mosul er ufruktbar med lite eller ingen jordbruk.
Klima
Mosul har eit heitt halvtørt klima med ekstremt varme, tørre somrar og moderat våte, og relativt kjølige vintrar. Årsmiddeltemperaturen er 23 °C. Den varmaste månaden er juli, då middeltemperaturen er 37 °C, og den kaldaste er januar, med 7 °C. Gjennomsnittleg årsnedbør er 364 millimeter. Den våtaste månaden er november, med i gjennomsnitt 66 mm nedbør, og den tørraste er august, med 1 mm nedbør.
Steventon Island
Steventon Island er ei brei isdekt øy som ligg vest for Court Ridge i Sulzberger isbrem i Antarktis. Ho vart kartlagd frå landmålingar av US Geological Survey (USGS) og flyfoto tekne av U.S. Navy (1959–65), og vart namngjeven av Advisory Committee on Antarctic Names (US-ACAN) etter Richard F. Steventon, USN, kvartermeister på Eights Station i 1963,
Pave Frans
Pave Frans vart vald til pave 13. mars 2013. Han var erkebiskop av Buenos Aires og primas for Den katolske kyrkja i Argentina.
Frans er den fyrste paven frå Amerika. Han er òg den fyrste paven som har teke namnet Frans (latin Franciscus), eit namn som knyter han til både Frans av Assisi og til Frans Xavier, som var med å grunnleggje jesuittordenen, som Jorge Mario Bergoglio var medlem av.
Jeløy Glassverk
Jeløy Glassverk var eit foretak som blei oppretta i 1898 i Østfold. Det gjekk inn i 1902.
Mellte
Mellte er ei elv i Wales. Ho startar der elvane Llia og Dringarth renn saman, og renn så sørover gjennom Ystradfellte før ho munnar ut i Neath.
Ise Glassverk
Ise Glassverk var eit foretak som blei oppretta i 1810. Det låg ved Isesjøen i Skjeberg i Østfold. Det gjekk inn i 1816.
Clwyd-elva
Clwyd er ei elv i Denbighshire nord i Wales. Ho har utspringet sitt i Clocaenog-skogen rundt 8 kilometer nordvest for Corwen.
Elva renn først mot sør til Melin-y-Wig, der ho snur og fortset mot nordaust til Ruthin. Her forlèt elva den relativt tronge dalen og renn ut på slettene i Vale of Clwyd (walisisk: Dyffryn Clwyd), der ho renn saman med sideelva Clywedog like sør for Denbigh. Elva fortset nordover i breie meanderar gjennom den fruktbare Clwyd-dalen, og renn nokre kilometer nord for St. Asaph saman med sideelva Elwy, som er omtrent like stor som hovedelva. Vatnet frå dei to elvene kan ofte renne side ved side nedover dalen utan å bli blanda. Clwyd er påverka av tidvatnet nedstraums frå St. Asaph. Elva munnar ut i Liverpoolbukta i Irskesjøen ved Rhyl.
I 1277 bygde kong Edvard I slottet Rhuddlan Castle like ved Clwyd i Rhuddlan. For at forsyningslektarane hans skulle kunne nå fram til slottet, hyrte han inn 968 menn for å arbeide med det som vart kalla «den store grøfta». Ho retta ut den fem kilometer lange elvestrekningen som gjekk frå slottet til havet. Dette var ein enorm ingeniørmessig bragd, sjølv samanlikna med dagens standardar. Ved hjelp av satellittbilete er det framleis mogleg å sjå dei opphavlege svingane og bogane i Clwyd.
Ottestad Idrettslag
Ottestad Idrettslag er eit idrettslag heimehøyrande på Ottestad i Stange kommune, stifta 28.mai 1918. Idrettslaget er aktivt med i fotball, handball, langrenn, sykling og volleyball. Tidlegare hadde laget også ei friidrettsgruppe. Laga til Ottestad spelar i gule trøyer og svarte bukser og strømper.
Ottestad IL sitt fotballag for menn har dei seinare åra veksla mellom å delta på nivå fire og fem i seriesystemet. Kvinnelaget deltek i 2019 på nivå tre.
Friidrettsutøvaren Arne Larsen er den mest kjende utøvaren som har vore medlem i Ottestad Idrettslag.
Orwell Lake
Orwell Lake er ein liten innsjø i Moraine Valley, som ligg søraust for Orwellbreen aust på Signy Island i Sør-Orknøyane. Innsjøen har utvikla seg då Orwellbreen har trekte seg attende i nyare år. Han vart namngjeven av UK Antarctic Place-Names Committee (UK-APC) i 1981 i samband med isbre.
Larsnes kyrkje
Larsnes kyrkje (tidlegare Larsnes kapell) er ei arbeidskyrkje frå 1989 i Sande kommune i Møre og Romsdal.
Byggverket er i betong og tre og har 250 sitjeplassar.
Altartavla vart laga av Anne Brit Krag i 2000. Orgelet (frå Vestlandske orgelverkstad) vart bygd i 1971 for Spjelkavik kyrkje og kom til Larsnes i 1992.
Kyrkjekontoret for Sande er ved Larsnes kyrkje,
Det er kyrkjegard søraust for kyrkja.
Aker-trinnet
Aker-trinnet er ein tidsperiode då det vart danna ein markert israndrygg som vart til under ein mellombels stans under tilbaketrekkinga av innlandsisen i området kring Oslofjorden ved slutten av den siste istida. Iskanten låg den gong like nord for det noverande byområdet i Oslo og store massar av usortert morene, sand og grus vart avleira i havet framom iskanten, som rykte litt fram og tilbake nokre gonger under dette trinnet.
Perioden varte frå kring 11 700 til 11 200 år sidan då havflata stod kring 220 meter høgare enn i dag. Avleiringane under Aker-trinnet dannar ryggar som demmer opp Maridalsvannet, Sognsvann og Bogstadvannet. Leira som blei avsett i havet føre iskanten vert kalla Yngre arcaleire. I rekkja av israndlinjer som markerer tilbaketrekkinga av innlandsisen frå Ytre Oslofjord til Mjøsa, ligg Aker-trinnet som det eldre Ås–Skitrinnet og det yngre Romerikstrinnet.
Litofyse
Litofyse er eit rundaktig holrom i ein glashalding vulkansk bergart som til dømes rhyolitt og obsidian. Dei kan opptre som hòle sfærolittar eller vere omgjeve av konsentriske skal av finkrystallinske mineral (kvarts og alkalifeltspat). Fenomenet kjem av ekspanderande gassbobler i magmaet.
Trollmannen frå Oz
Trollmannen frå Oz (engelsk The Wonderful Wizard of Oz) er første delen av ein bokserie skriven av den amerikanske forfattaren L. Frank Baum i 1900.
Boka blei dramatisert som musikal i 1901, og filmatisert i 1939 med Judy Garland i hovudrolla.
Trollmannen frå Oz blei dramatisert på nynorsk for Det Norske Teatret av Rune Trondsen i 1995.
Leirbergart
Leirbergartar er bergartar som består av leire og blandingar av leire og organisk material eller kalk (restar av dyr og plantar) i meir eller mindre herda tilstand. Når leire vert omdanna ved høgare trykk og temperatur, får ein først skiferleire eller leirstein, der leirminerala er bevarte, men plastisiteten er forsvunne. Når leirminerala vert omkrystallisert, får ein leirskifer, vidare leirglimmerskifer eller fyllitt. Takskifer er ein fyllitt som spaltar i tynne, sterke flak. Griffelskifer er ein leirskifer som har to spalteretningar som er omtrent like kraftige, slik at han sprekk opp i lange, tynne stykke. Alunskifer er ein leirbergart med høgt innhald av karbon og tunge metall.
Eboli
Eboli er ein by og ein kommune i provinsen Salerno i regionen Campania i Italia. Kommunen har 39 000 ibuarar og dekker ei flatevidd på 137,6 km². Byen ligg på sørsida av Sele-dalen, 145 meter over havet.
Ein stor innandørs-arena, PalaSele, med plass til 8 000 tilskodarar er bygd i Eboli.
I fylgje ei lokale seiandesegn stoppa Jesus i Eboli. Den italienske forfattaren Carlo Levi nytta uttrykket «Jesus stoppa i Eboli» på ein roman der han skreiv om den vedvarande armoda i det aller sørlegaste Italia i byrjinga av det 20. hundreåret.